શ્રાવણમાં લોકો કેમ પત્તાં ટીંચે છે. જુગાર એ પ્રશ્ન આજદિન સુધી ગુંચવાતો રહ્યો છે. ભગવાનના જન્મ દિવસે જુગાર રમાય? કેવું પાપ? ભગવાને કહ્યું છે કે જે તમારૂં છે તે સદા તમારૂં છે. જે તમારું નથી તે તમારી પાસે ટકવાનું નથી. જે નહિ કરવું જોઇએ તે કરવાથી પાપ, ભય અને જીવનમાં આંધી આવે છે. આજે લોકોને એક જ રાતમાં કરોડપતિ થવું છે. મફત ખાવું છે. હરામનું પડાવી લેવું છે. તેથી તે જુગારના દાવ રમે છે. ગુજરાતની કમનસીબી છે કે આજે મંદિરો કરતાં ક્લબો, ફાર્મ હાઉસો ફાટી નીકળ્યાં છે. સ્ત્રીઓ ક્લબોમાં જુગાર રમે છે. કેવું આ સ્ત્રી ધન? કોઈને ઠગવામાં દોષ નથી? મફતમાં મળેલું પચતું નથી. તે પેટમાં કુદાકુદ કરાવે છે.